Diari Oficial de la Generalitat Valenciana


Sumari del DOGV 3756, del 24-05-2000 (2000/3859)

Informació pública del programa d'actuació integrada (PAI) per a la zona del sector M-16 les Brises, acompanyat d'una alternativa tècnica.
------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3859


Organisme emissor
:   Ajuntament de Dénia

Tipus de document
:   Anunci

Informació pública del programa d'actuació integrada (PAI) per a la zona del sector M-16 les Brises, acompanyat d'una alternativa tècnica. [2000/A3859]
  
El senyor Vicente Girbes Tamarasa, en nom i representació de la mercantil Construcciones Blau Verd, SL, ha formulat el programa d'actuació integrada (PAI) per a la zona del sector M-16 les Brises, al qual adjunta una alternativa tècnica del programa, composta, al seu torn d'un avantprojecte d'urbanització, pla parcial i resguard acreditatiu d'haver sol·licitat una cèdula d'urbanització, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana núm. 2.394, de 24 de novembre de 1994).
  
Per tal d'aplicar el que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pertoca sotmetre l'esmentat programa, amb tota la documentació annexa, a informació pública durant un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que convinga al seu dret, així com altres alternatives tècniques; en aquest cas s'ha de presentar una caució d'1.000.000 de pessetes. Aquesta pròrroga s'ha de publicar al tauler d'edictes d'aquest Ajuntament, i s'ha de comunicar a aquelles persones que hagen presentat proposicions juridicoeconòmiques.
  
L'esmentada documentació, així com l'expedient administratiu podran ser consultats als locals de l'Ajuntament de Dénia (Àrea de Planificació Estratègica i Gestió Urbanística), situats a la ronda de les Muralles número 45 (antic institut de Formació Professional), 03617 Dénia (Alacant), els dies hàbils de 09.00 a 13.00 hores.
  
Les al·legacions que, si pertoca, es formulen s'han de presentar davant de l'Ajuntament de Dénia, dirigides al Servei d'Urbanisme.
  
Les persones propietàries i titulars de drets afectades per la reparcel·lació forçosa estan obligades a mostrar els títols que posseïsquen i declarar les situacions jurídiques que coneguen i afecten les seues finques.
  
Per últim, mitjançant aquest anunci, segons el que preceptua l'article 46, paràgraf quart i cinqué de l'esmentada Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies anteriorment indicat. Durant l'esmentat termini podran formular-se les esmentades proposicions a l'Ajuntament de Dénia, en horari de 09.00 a 13.00 hores. Finalitzat aquest segon termini, el següent dia hàbil, llevat que siga dissabte, i en aquest cas caldrà entendre el dia hàbil immediatament posterior, s'efectuarà l'acte d'obertura de pliques a l'Ajuntament de Dénia.
  
Cosa que us comunique perquè en prengueu coneixement i als efectes oportuns, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.